# YZ Canis Minoris

YZ Canis Minoris (YZ CMi / GJ 285 / HIP 37766 / LHS 1943) és un estel situat a la constel·lació del Ca Menor. Té magnitud aparent +11,40 i, per tant, no visible a ull nu. S'hi troba a poc més de 19 anys llum del sistema solar. El seu màxim acostament a la Terra va tindre lloc fa 161.000 anys, quan va passar a una distància de 10 anys llum.
YZ Canis Minoris és una nana vermella de tipus espectral M4.5Ve amb una temperatura superficial de 2.975 K. Té una lluminositat bolomètrica de 0,03 sols i la seva massa equival al 28% de la del Sol. Amb un radi aproximadament igual al 30% del radi solar, gira sobre si mateixa amb una velocitat de rotació projectada de 6,5 km/s. El seu contingut metàl·lic (metal·licitat) és semblant al del Sol ([Fe/H] = +0,07). Posseeix un fort flux magnètic superficial, superior a 3.900 G.
YZ Canis Minoris és un estel variable membre alhora dels grups UV Ceti —estels fulgurants— i variable per rotació del tipus BY Draconis. Com a estel fulgurant és similar a altres nanes vermelles del nostre entorn, com Proxima Centauri o la pròpia UV Ceti (al sistema estel·lar binari Luyten 726-8), i ha estat estudiada profusament. Les erupcions d'estels fulgurants a la regió de raigs X van ser detectades per primera vegada el 1975 estudiant YZ Canis Minoris i UV Ceti. Com a variable BY Draconis mostra variacions en la seva lluminositat associades a la rotació de l'estel, a causa de l'existència de taques en la seva superfície o un altre tipus d'activitat cromosfèrica. El seu període de variació de 2,781 dies.
Les seves veïnes més properes són dues nanes vermelles, Ross 619, a 3,99 anys llum, i l'Estrella de Luyten, a 7,07 anys llum de distància.

## Referències

* ↑ Jason Dittmann «An activity-rotation relationship and kinematic analysis of nearby mid-to-late-type M dwarfs» (en anglès). Astrophysical Journal, 1, 02-10-2015, pàg. 3. DOI: 10.1088/0004-637X/812/1/3.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «UBV(RI)CJHK observations of Hipparcos-selected nearby stars» (en anglès). Monthly Notices of the Royal Astronomical Society, 4, 21-04-2010, pàg. 1949–1968. DOI: 10.1111/J.1365-2966.2009.16182.X.
* ↑ Pablo Mauas «Trumpeting M dwarfs with CONCH-SHELL: a catalogue of nearby cool host-stars for habitable exoplanets and life» (en anglès). Monthly Notices of the Royal Astronomical Society, 3, 9-2014, pàg. 2561-2578. DOI: 10.1093/MNRAS/STU1313.
* 1 2 M. Lampón «The CARMENES search for exoplanets around M dwarfs. High-resolution optical and near-infrared spectroscopy of 324 survey stars» (en anglès). Astronomy and Astrophysics, 4-2018, pàg. 49–49. DOI: 10.1051/0004-6361/201732054.
* ↑ Andrew W. Mann «M dwarf metallicities and giant planet occurrence: ironing out uncertainties and systematics» (en anglès). Letters of the Astrophysical Journal, 25-07-2014, pàg. 54. DOI: 10.1088/0004-637X/791/1/54.
* 1 2 «YZ Canis Minoris» (en anglès). SIMBAD (Centre de Dades astronòmiques d'Estrasburg). [Consulta: 24 maig 2021].
* ↑ YZ Canis Minoris. Esteneu Hipparcos Compilation (XHIP) (Anderson+, 2012)
* 1 2 3 Jenkins, J. S.; Ramsey, L. W.; Jones, H. R. A.; Pavlenko, Y.; Gallardo, J.; Barnes, J. R.; Pinfield, D. J. «Rotational Velocities for M Dwarfs». SAO/NASA ADS Astronomy Abstract Service. pp. 975-988.
* ↑ Lee, Khee-Gan; Berger, Edo; Knapp, Gillian R. «Short-term Hα Variability in M Dwarfs». SAO/NASA ADS Astronomy Abstract Service. pp. 1482-1491.
* ↑ Morin, J.; Donati, J.-F.; Petit, P.; Delfosse, X.; Forveille, T.; Albert, L.; Aurière, M.; Cabanac, R.; Dintrans, B.; Fares, R.; Gastine, T.; Jardine, M. M.; Lignières, F.; Paletou, F.; Ramirez Velez, J. C.; Théado, S. «Large-scale magnetic topologies of mid M dwarfs». SAO/NASA ADS Astronomy Abstract Service. pp. 975-988.
* ↑ Reiners, A.; Basri, G. «The First Direct Measurements of Surface Magnetic Fields on Very Low Mass Stars». SAO/NASA ADS Astronomy Abstract Service. pp. 1121-1135.
* 1 2 «YZ Canis Minoris» (en anglès). VizieR - Catàleg General d'Estrelles Variables. [Consulta: 24 maig 2021].
* ↑ Heise, J.; Brinkman, A.C.; Schrijver, J.; Mewe, R.; Gronenschild, E.H.B.M.: den Boggende, A.J.F. & Grindlay, J. «Evidence for X-ray emission from flare stars observed by ANS». SAO/NASA ADS Astronomy Abstract Service. pp. L73-L76.
* ↑ Stars within 15 light-years of YZ Canis Minoris (The internet Stellar Database)